**Uznesenia 3/OZ/2020**

**z pravidelného zasadnutia obecného zastupiteľstva Obce Riečka, konaného dňa 30.4.2020**

Prítomní: podľa prezenčnej listiny

Obecné zastupiteľstvo obce Riečka

1. **Berie na vedomie**

**Uznesenie č. 3-1/2020**

* Kontrolu uznesenia zo zasadnutia OZ 20.2.2020
* Informácie ohľadom nariadení v súvislosti so šírením vírusu COVID-19
* Informácie o  investičných akciách v obci (MK, zatrubnenie potoka, kamerový systém, dom súp.č. 126)
* Informáciu o úprave  Plánu kultúrno-športových podujatí na rok 2020

**Uznesenie č. 3-2/2020**

* Žiadosť Vladimíra Spišiaka, bytom Banská Bystrica o rozšírenie územného plánu obce – bude prerokovaná po posúdení v komisii
* Žiadosť nájomcu Pohostinstva v Riečke – firma EJF RIVER s.r.o. o pozastavenie poplatkov za nájom v Pohostinstve z dôvodu vyhlásenia mimoriadneho stavu v SR
* Žiadosť o odkúpenie pozemku, nachádzajúceho sa na ulici Priehrada, pri rodinnom dome súp.č. 159 od BT-Style s.r.o. so sídlom v Banskej Bystrici- OZ rozhodne po posúdení v komisii
* žiadosť o osadenie dopravnej značky od p. Michňu, Riečka – OZ rozhodne po posúdení v komisii
* návrh na prístrešok na prekrytie sochy Sv.rodiny pri kostole. OZ rozhodne po obdržaní cenovej ponuky

**Uznesenie č. 3-3/2020**

* vysporiadanie účtovného výsledku vo výške 61.563,23 € v prospech účtu 428 – Nevysporiadaný výsledok hospodárenia minulých rokov
* Správu kontrolóra k návrhu záverečného účtu za rok 2019
* Správu nezávislého audítora za rok 2019
* Výsledok hospodárenia zistený z bežných a kapitálových príjmov a výdavkov obce – prebytok vo výške 13.604,94 €

Hlasovanie Za: 6 (Baláž, Čermák, Krahulec, Náčinová, Spišiak, Šimiak)

Proti : 0

Zdržal sa : 0

Uznesenia č. 3-1/2020 až 3-3/2020 boli jednohlasne prijat

1. **Schvaľuje**

**Uznesenie č. 3-4/2020**

1/ Výsledok hospodárenia zistený z bežných a kapitálových príjmov a výdavkov obce – prebytok vo výške 13.604,94 €.

Prebytok rozpočtu použiť nasledovne :

* Tvorba rezervného fondu /10%/ = 1.361 €
* Použitie v rozpočte – rekonštrukcia miestnych komunikácií 12.243,94 €

2/ celoročné hospodárenie sa schvaľuje bez výhrad

**Uznesenie č. 3-5/2020**

* zámer predaja pozemku Rastislavovi Vajcíkovi, bytom Banská Bystrica, a to: časť parc.č. KN – E 626/1 trvalý trávny porast, zamerané GP č. 18/2019 zo dňa 6.3.2020 o výmere 172m2 . Žiadateľ je podľa LV č. 692 výlučným vlastníkom susediaceho pozemku parc.č. C KN 1213/46, 1213/129 a 1213/42, kat. územie Riečka. Prevodom pozemku dôjde k lepšiemu prístupu na pozemky vo vlastníctve žiadateľa.
* Náklady na vyhotovenie geometrického plánu, vytýčenie pozemku, vyhotovenie zmluvy a návrh na vklad bude hradiť kupujúci. Predaj bude uskutočnený ako prípad hodný osobitného zreteľa, nakoľko žiadateľ je vlastníkom susednej nehnuteľnosti.
* Predaj nasledovného pozemku je ako predaj, uskutočnený podľa ust. §9a ods. 8 písm.e/zákona č. 138/1991 Zb. v poslednom platnom znení zmien a doplnkov, a to ako predaj v prípadoch hodných osobitného zreteľa, o ktorých obecné zastupiteľstvo rozhodne nadpolovičnou väčšinou všetkých poslancov.
* Pri predaji pozemku nedochádza k nedovolenému zmluvnému prevodu v zmysle § 9a ods. 6 zákona č. 138/1991 Zb. v znení neskorších predpisov.

**Uznesenie č. 3-6/2020**

* Pozastavenie poplatkov za nájom Pohostinstva „Riečanský rak“ počas doby uzatvorenia prevádzky z dôvodu vyhlásenia mimoriadneho stavu v SR

Hlasovanie Za: 6 (Baláž, Čermák, Krahulec, Náčinová, Spišiak, Šimiak)

Proti : 0

Zdržal sa : 0

Uznesenia č. 3-4/2020 až 3-6/2020 boli jednohlasne prijaté

**Uznesenie č. 3-7/2020**

* Kúpnu zmluvu na nehnuteľnosť, nachádzajúcu sa v okrese Banská Bystrica, obec Riečka, kat. územie Riečka, a to: časť parc.č. KN – E 626/1 trvalý trávny porast, o výmere 172m2, zamerané GP č. 18/2019 zo dňa 6.3.2020, uzatvorenú medzi predávajúcim: Obec Riečka, Hlavná 125/2, 974 01 Riečka a kupujúcim Rastislavom Vajcíkom, bytom Banská Bystrica za dohodnutú kúpnu cenu vo výške 9 €/m2.

Hlasovanie Za: 5 (Baláž, Čermák, Krahulec, Spišiak, Šimiak)

Proti : 0

Zdržal sa : 1 (Náčinová)

Uznesenie č. 3-7/2020 bolo prijaté nadpolovičnou väčšinou prítomných poslancov

1. **Určuje**

**Uznesenie č. 3-8/2020**

1. Annu Mikulovú za zapisovateľa zápisnice
2. Jozefa Šimiaka, Moniku Náčinovú a Jána Spišiaka za členov návrhovej komisie
3. Miloša Čermáka a Romana Krahulca za overovateľov zápisnice

Hlasovanie Za: 6 (Baláž, Čermák, Krahulec, Náčinová, Spišiak, Šimiak)

Proti : 0

Zdržal sa : 0

Uznesenie č. 3-8/2020 bolo jednohlasne prijaté

Uznesenie podpísal starosta obce Ing. Marián Spišiak, dňa : 4.5.2020